李逢申

李逢申（），原名李见素，字延之，一字行初，號若鹤，宣德元年丙午举人、長史李伯璵五世孫，直隸松江府上海縣人，明朝政治人物。

生平
萬曆四十七年（1619年）成進士，授浙江慈谿縣知縣，失閹黨意，降爲縣丞。丁母憂，服闋補上林苑監丞，遷工部主事，甫三月封事九上，劾兵部尙書梁廷棟誤國不報。會軍興，驗試火器，廷棟中以危法，論戍澉浦。長子李雯走京師訟寃，章上報罷。雯九歲弟又伏闕上書，事得白，召爲刑部山東司主事，轉工部都水司郎中，五上疏論時政。時流寇已據秦晉，逢申疏請岀空名告身與廷臣，分募三輔豪傑衞京師，不從。甲申三月，賊陷京師，被執不屈，身受五毒，自經死。子李雯時從父在京城邸舍，已不食四五日，聞父難，絮血行乞，僅得棺，朝夕哭奠，又饿且病，氣息奄然，守父骨不復動。清軍入北京城，内院諸大學士憐雯孝，又奇其才，薦授内翰林、弘文院撰文、中書舍人，丙戌得請干朝以父喪歸葬，事竣，還朝卒。雯以文章名世，即海内所稱「雲間李舒章」也。

家族 
父李可教。

参考资料 

F
上海人
明朝慈溪縣知縣
明朝工部主事
明朝刑部主事
明朝工部郎中
明朝上林苑監丞